turjo4nis/wikipedia-bn-dump-20250701 huggingface dataset:
ধানবাদ জেলা

ধানবাদ জেলা ভারতের ঝাড়খণ্ড রাজ্যের একটি প্রশাসনিক এলাকা। এটি এই রাজ্যের দ্বিতীয় জনবহুল জেলা। এই জেলার সদর দপ্তর ধানবাদ শহরে অবস্থিত। এই জেলা কয়লা খনির জন্য বিখ্যাত। জেলাটি ঝাড়খণ্ড রাজ্যের উত্তর ছোটনাগপুর বিভাগের অন্তর্গত। ১৯৫৬ খ্রিষ্টাব্দে রাজ্য পুনর্গঠন এর সময় মানভূম জেলার ধানবাদ মহকুমা এবং চাস ও চন্দনকিয়ারী থানা একত্রিত করে তৈরি হয় বিহারের নতুন ধানবাদ জেলা।

ইতিহাস

ভৌগোলিক উপাত্ত 
জেলাটি সমুদ্র সমতল থেকে গড়ে ২০০-২৫০ মিটার উচ্চতায় অবস্থিত। এই জেলার ভূমিভাগ ছোট ছোট পাহাড় ও টিলা দ্বারা গঠিত। এই জেলার প্রধান নদী হল দামোদর নদ।

জনসংখ্যা 
২০১১ সালের জনগননায় এই জেলার মোট জন সংখা ২৬,৮২,৬৬২ জন। এই জেলাটি দেশের ১৮৪ তম জনবহুল শহর। ধানবাদ জেলয় প্রতি বর্গকিমিতে ১৩০০ জন বসবাস করেন।

ভাষা
ধানবাদ জেলায় প্রচলিত ভাষাসমূহের পাইচিত্র তালিকা নিম্নরূপ -

অর্থনীতি 
এই জেলার অর্থনীতি প্রধানত কয়লা খনির উপর নির্ভরশীল। তবে ২০০৬ সালের ২৫০টি পিছিয়ে পড়া জেলার মধ্যে ধানবাদ জেলা অন্যতম। এই জেলাটি রাজ্যের ২১ টি পিছিয়ে পড়া জেলার একটি।

পরিবহন

তথ্যসূত্র 

ঝাড়খণ্ডের জেলা
ধানবাদ জেলা
ভারতের কয়লাখনির জেলা
মুছলপুর

মুছলপুর () উত্তর-পূর্ব ভারতের আসাম রাজ্যের বাক্সা জেলার সদর।

জনপরিসংখ্যান 
ভারতবর্ষের ২০১১ সনের আদম শুমারি অনুসারে, মুশলপুরের মোট জনসংখ্যা ৭৯৫ যার মধ্যে ৪২৯ জন পুরুষ এবং ৩৬৬ জন মহিলা। ০-৬ বছর বয়সী শিশুদের জনসংখ্যা হচ্ছে ৬৯ যা মোট জনসংখ্যার ৮.৬৮%। মুশলপুরের গড় লিঙ্গ অনুপাত ৮৫৩ যা আসাম রাজ্যের গড় ৯৫৮ এর তুলনায় কম ।  এই শহরের সাক্ষরতার হার ৭৩.৬৯% যা রাজ্যের গড় আয় ৭২.১৯% - এর চেয়ে বেশি। এরমধ্যে পুরুষদের এবং মহিলাদের সাক্ষরতার হার যথাক্রমে ৮২.৫৩% এবং ৬৩.১৪%।

বহিঃসংযোগ 
 মুশলপুরের জনসংখ্যা 
 Assaminfo.com এ বাক্সা জেলা

তথ্যসূত্র 

বাক্সা জেলার শহর ও নগর
শত্রুজিৎপুর ইউনিয়ন

শত্রুজিৎপুর ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।

অবস্থান ও আয়তন
শত্রুজিৎপুর ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- নড়াইল মহাসড়কের ১৪ কিলোমিটার পূর্ব দিকে শত্রুজিৎপুর বাজার নামক স্থানে  ১০নং শত্রুজিৎপুর ইউনিয়ন পরিষদটি অবস্থিত। এই ইউনিয়নের আয়তন প্রায় ১৮.১৮ বর্গ কিলোমিটার

ইতিহাস 
প্রচলিত আছে যে, ইংরেজদের আমলে এই গ্রামের মানুষ খুবই বেপরোয়া টাইপের ছিল। তারা তাদের শত্রুদেরকে তাড়িয়ে ইউনিয়নকে জয় করে  সেখান থেকেই এই গ্রামের নাম শত্রুজিৎপুর  নামকরণ করা হয়। বর্তমান ইউনিয়ন ভবনটির স্থাপন কাল  ২০০৬ সাল।

প্রশাসনিক বিন্যাস
২০১১ সালের আদম শুমারি অনুযায়ী এখানকার লোকসংখ্যা প্রায় ১৮,৬০৪ জন। শত্রুজিৎপুর ইউনিয়নে মৌজার সংখ্যা- ১৪ টি এবং মোট গ্রাম সংখ্যা ১৩ টি। গ্রামের নাম সমূহঃ-

শিক্ষা
২০০১ এর শিক্ষা জরীপ অনুযায়ী এখানে শিক্ষার হার- ৪১.২০%

 সরকারি প্রাথমিক বিদ্যালয়: ০৫টি
 বেসরকারী রেজি:প্রাথমিক বিদ্যালয়: ০৪ টি
 উচ্চ বিদ্যালয়: ২টি
 মাদ্রাসা: ১টি
 কলেজ: ১টি
 এতিম খানা: ০২টি
 গুরুত্ব পুর্ন ধর্মীয় স্থান: ৩টি

কৃষি
শত্রুজিৎপুর ইউনিয়নের জনসংখ্যার অধিকাংশই কৃষির উপর নির্ভরশীল। এখানকার প্রধান কৃষি পণ্য ধান পাট এবং সবজির পাশাপাশি প্রচুর পান উৎপন্ন হয়। যা ঢাকা শহর সহ দেশের বিভিন্ন প্রান্তে সরবরাহ করা হয়।

যোগাযোগ
মাগুরা-নড়াইল সড়কের মাগুরা শহরের চাউলিয়া বাস স্ট্যান্ড থেকে শত্রুজিৎপুর বাজারের দুরুত্ব ১৪ কিলোমিটার। মাগুরা জেলা শহর থেকে শত্রুজিৎপুর বাজারে যাতায়াতের মাধ্যম রয়েছে বাস, অটো রিক্সা, ভ্যান ইত্যাদি।

উল্লেখযোগ্য ব্যক্তি

দর্শনীয় স্থান
 শত্রুজিৎপুর আম বাগান
 পয়ারী হাজরা তলা নাট মন্দির

আরও দেখুন
 মাগুরা সদর উপজেলা
 মাগুরা জেলা
 খুলনা বিভাগ

তথ্যসূত্র

বহিঃসংযোগ
 শত্রুজিৎপুর ইউনিয়ন পরিষদ 

মাগুরা সদর উপজেলার ইউনিয়ন
খুলনা বিভাগের ইউনিয়ন
মাগুরা জেলার ইউনিয়ন
পাবলিক ডোমেইন

পাবলিক ডোমেইন বা সার্বজনীন অধিজগৎ বলতে সে সমস্ত কাজকে বুঝায় যার একচেটিয়া মেধাস্বত্ত্ব অধিকারের মেয়াদ শেষ বা বাজেয়াপ্ত অথবা অপ্রযোজ্য হয়েছে। উদাহরণস্বরূপ, শেক্সপিয়ার ও বিটোভেনের কাজ, এবং চলচ্চিত্র ইতিহাসের শুরুর দিকের অধিকাংশ নির্বাক চলচ্চিত্র, সমস্ত বর্তমানে পাবলিক ডোমেইনের অধীনে, এবং স্বত্বাধিকার আইন কার্যকরের পূর্বে সৃষ্ট সকল কাজসমূহ এর আওতায় পড়ে।

আরো দেখুন

তথ্যসূত্র

বহিঃসংযোগ

 Public Domain RevieviewvieviewwvieviewvieviewwraphPublic Domain Revieviewviww
 Center for the Study of the Public Domain, Duke University

 
মেধাস্বত্ব আইন
মেধাস্বত্ব আইনের আইনি পরিভাষা
মেধা সম্পদ আইন
পাবলিক ডোমেইন
শৈবাল সাগর

শৈবাল সাগর বা Sargasso Sea হলো সমুদ্রের মাঝে স্রোতহীন অঞ্চল, যেখানে শৈবাল ও অন্যান্য আগাছা জন্মায়। এটা পৃথিবীর একমাত্র 'সাগর' যার কোনো উপকূল নেই। এটা ১,১০৭ কিমি প্রশস্ত এবং ৩,২০০ কিলোমিটার দীর্ঘ।

ব্যুৎপত্তি
"সারগাসো" (Sargasso) শব্দটি পর্তুগিজ শব্দ "সারগাসাম" (Sargassum) থেকে এসেছে, যার অর্থ সামুদ্রিক আগাছা।

সৃষ্টির কারণ
কয়েকটি সমুদ্রস্রোত পরস্পর মিলনের ফলে চক্রাকার জলাবর্ত সৃষ্টি হয়। আয়ন বায়ু ও পশ্চিমা বায়ুর সন্ধিস্থলে মৃদু বায়ুর প্রাদুর্ভাবের কারণে জলাবর্ত-এর মাঝের স্থান স্রোতহীন ও শান্ত হয়। এরই প্রভাবে শৈবাল সাগরের সৃষ্টি হয়েছে।

উত্তর আটলান্টিক মহাসাগরের মধ্যভাগে উপসাগরীয় স্রোত, ক্যানারি স্রোত, উত্তর নিরক্ষীয় স্রোত ঘড়ির কাটার দিকে চক্রাকারে আবর্তিত হওয়ায় শৈবাল সাগরের সৃষ্টি হয়েছে।
এছাড়া উত্তর প্রশান্ত মহাসাগরের জাপান স্রোত,ক্যালিফোর্নিয়া স্রোত এবং উত্তর নিরক্ষীয় স্রোত মিলিত হয়ে শৈবাল সাগর সৃষ্টি হয়েছে।
স্রোতহীন পানিতে ভাসমান শৈবাল, আগাছা সঞ্চিত হয় এবং সামুদ্রিক উদ্ভিদ জন্মে। এ কারণে একে শৈবাল সাগর বলা হয়।

ইতিহাস

সারগাসো নামটি মূলত সমুদ্রে জন্মানো শৈবাল বা "সারগাসাম" শব্দ থেকে এসেছে। পর্তুগিজ ভাষায় "সারগাসাম" অর্থ শৈবাল। ধারণা করা হয় ১৫ শতাব্দীতে পর্তুগীজ নাবিকদের আজোরেস দ্বীপ ভ্রমণের সময় এ সাগর মানুষের মাঝে পরিচিতি পায়।    
তবে কারো কারো মতে ১৫ শতকের পূর্বের নাবিকরাও হয়তোবা এ সাগর সম্পর্কে জানতো। কেননা ৪র্থ শতাব্দীর জনপ্রিয় কবি রুফুস ফেসটুস আভিয়েনুস তার কবিতায় আটলান্টিক মহাসাগরের কিছু অংশ শৈবালে ডাকা ছিল বলে ধারণা দেয়।

বৈশিষ্ট্য
 শৈবাল সাগর পৃথিবীর একমাত্র সাগর যার কোনো উপকূল নেই।
 এই সাগরের মধ্যে দিয়ে জাহাজ চলাচলে অসুবিধা হয়।
 এই সাগরের জলের ঘনত্ব ও লবণতা অন্যান্য সাগর অপেক্ষা বেশি হয়।
 এই সাগর স্রোতহীন, শান্ত প্রকৃতির হয়।
 উচ্চ তাপমাত্রা ও অধিক বাষ্পীভবনের কারণে শৈবাল সাগর আটলান্টিক মহাসাগরের মধ্যে সবচেয়ে লবণাক্ত অঞ্চল (লবণাক্ততা ৩৭‰)। 
 এ সাগরে আগাছার উৎপত্তি সম্পর্কে বিভিন্ন মত       রয়েছে। কারো কারো মতে অ্যাজোর ও বাহামার তীরে এগুলোর উৎপত্তি হয় এবং ঢেউ ও বায়ু দ্বারা অন্যত্র বাহিত হয়। অন্যদের মতে, এসব আগাছা মেক্সিকো উপসাগরে সৃষ্টি হয় এবং সেখান থেকে উপসাগরীয় স্রোত এগুলো শৈবাল সাগরে নিয়ে জমা করে।-২
 এই সাগরেই অবস্থিত বারমুদা ট্রায়াঙ্গাল।

তথ্যসূত্র

আরও পড়ুন
 আলম, কে. আশরাফুল (২০১৪), বৈশ্বিক পরিবেশের প্রাকৃতিক ভূগোল, পারফেক্ট পাবলিকেশন্স, ঢাকা, বাংলাদেশ, পৃ. ৯১৬।

সমুদ্রবিজ্ঞান
বারমুডা ট্রায়াঙ্গেল
আটলান্টিক মহাসাগরের সাগর
শংকর রায় চৌধুরী (চরিত্র)

শংকর রায় চৌধুরী বা শংকর হল প্রখ্যাত কথা সাহিত্যিক বিভূতিভূষণ বন্দ্যোপাধ্যায় এর অমর সৃষ্টি চাঁদের পাহাড় (উপন্যাস) এর কেন্দ্রীয় চরিত্র। শংকর চরিত্রটিকে কেন্দ্র করে চাঁদের পাহাড় উপনাসটি শুরু হয় ও শেষ হয়।

ভূমিকা
উপন্যাসে দেখা যায় শংকর হল বাংলার এক গ্রামের দামাল যুবক। সে কলকাতা থেকে কলেজের পড়াশোনা শেষ করে গ্রামে এসেছে। সে ভূগোলের বই পড়তে ভালবাসে। এই সময় সে শ্যামনগর পাট কলে একটি কাজ পায়। কিন্তু সে কাজে যেতে রাজি ছিলনা। তার ইচ্ছা অজানা যায়গায় ঘুরে বেড়ানো।

আফ্রিকা যাত্রা

চলচ্চিত্র
 চাঁদের পাহাড় (উপন্যাস) কে কেন্দ্র করে নির্মিত হয়েছে চাঁদের পাহাড় (চলচ্চিত্র)।এই চলচ্চিত্রে শংকরের চরিত্রে অভিনয় করেছেন অভিনেতা দেব।

তথ্যসূত্র

কাল্পনিক বাঙালি ব্যক্তি
কাল্পনিক ভারতীয় ব্যক্তি
কাল্পনিক হিন্দু
এক ইউনিট ব্যবস্থা

এক ইউনিট (উর্দু: ون یونٹ) পাকিস্তান সরকার কর্তৃক গৃহীত একটি ভূরাজনৈতিক কর্মসূচি। ১৯৫৪ সালের ২২ নভেম্বর মুহাম্মদ আলি বগুড়া পাকিস্তানের প্রধানমন্ত্রীত্বকালে এই পদক্ষেপ গৃহীত হয়। ভৌগোলিক দূরত্বের কারণে পাকিস্তানের দুই অংশ শাসনে জটিলতা সৃষ্টি হওয়ায় এই পদক্ষেপ নেয়া হয়। এই পদক্ষেপের মাধ্যমে পশ্চিম অংশে অবস্থিত চারটি প্রদেশ যথা উত্তর-পশ্চিম সীমান্ত প্রদেশ, সিন্ধু প্রদেশ, বালুচিস্তান ও পাঞ্জাবকে নিয়ে পশ্চিম পাকিস্তান প্রদেশ গঠন করা হয়। ১৯৭০ সাল পর্যন্ত এক ইউনিট ব্যবস্থা কার্যকর ছিল। রাষ্ট্রপতি জেনারেল ইয়াহিয়া খান লিগাল ফ্রেমওয়ার্ক অর্ডার, ১৯৭০ জারি করার পর এই ইউনিট ব্যবস্থা বাতিল হয় এবং পূর্বতন প্রদেশসমূহ পুনর্বহাল করা হয়।

বর্ণনা 
১৯৫৫ সালের ৩০ সেপ্টেম্বর চারটি প্রদেশকে একীভূত করে এক প্রদেশে পরিণত করার বিল জাতীয় পরিষদে পাস হওয়ার পর প্রধানমন্ত্রী চৌধুরী মুহাম্মদ আলি ১৯৫৫ সালের ১৪ অক্টোবর এক ইউনিট পদ্ধতি প্রয়োগ করেন। এর পূর্বে সাবেক প্রধানমন্ত্রী মুহাম্মদ আলি বগুড়া ১৯৫৪ সালের ২২ নভেম্বর সরকারিভাবে তা ঘোষণা করেছিলেন। তিনি বলেছিলেন, "বাঙালি, পাঞ্জাবি, পাঠান, বালুচ, বাহাওয়ালপুরি, খাইরপুরি বলে কিছু থাকবে না। এসকল গোষ্ঠীর অনুপস্থিতি পাকিস্তানের অখণ্ডতা শক্তিশালী করবে।

১৯৫৫ সালের সেপ্টেম্বরে ইস্কান্দার মীর্জা পরিষদে কারণ হিসেবে বলেন:
 এর ফলে প্রাদেশিকতার অভিশাপ দূর হবে।
 এর ফলে অনুন্নত এলাকার উন্নয়ন সম্ভব হবে।
 এর ফলে প্রশাসনিক ব্যয় হ্রাস পাবে।
 এর ফলে নতুন সংবিধান প্রণয়ন সহজ হবে।
 এর ফলে পূর্ব ও পশ্চিম পাকিস্তান সর্বো‌চ্চ স্বায়ত্তশাসন লাভ করবে।

তথ্যসূত্র 

 Formation of One Unit , storyofpakistan.com website, West Pakistan Established as 'One Unit' province on 30 Sept.1955, Retrieved 16 August 2015

পাকিস্তানের রাজনৈতিক ইতিহাস
পশ্চিম পাকিস্তান
পাকিস্তানের রাজনৈতিক পরিভাষা
স্নো হোয়াইট অ্যান্ড দ্য হান্টসম্যান

স্নো হোয়াইট এন্ড দ্য হান্টসম্যান ২০১২ সালে নির্মিত আমেরিকার অ্যাকশন, অ্যাডভেঞ্চার ধাঁচের ছবি। এই ছবিটি গ্রিম ভ্রাতৃদ্বয় রচিত জার্মান রূপকথা স্নো হোয়াইট  গল্প অনুসরণ করে নির্মিত। এই ছবিতে গল্পটিকে আবার কিছুটা নতুন করে বলা হয়েছে। এখানে স্নো হোয়াইট তার সৎমা কুইন র‍্যাভেনার কাছে বন্দী অবস্থায় বড় হয়ে ওঠে। এই র‍্যাভেনা হল আসলে এক খুব শক্তিশালী জাদুবিদ্যার অধিকারিণী। স্নো হোয়াইট যখন তার সৎমার কাছ থেকে পালিয়ে যেতে সক্ষম হয় ও এক গভীর জঙ্গলে গা ঢাকা দেয়, র‍্যাভেনা তখন তাকে আবার ধরে আনার জন্য একজন শিকারি, এরিক, দ্য হান্টসম্যানের শরণাপন্ন হয়। সে এরিককে বলে যে তার মৃত স্ত্রীকে আবার সে তার কাছে ফিরিয়ে দেবে, যদি সে জঙ্গল থেকে স্নো হোয়াইটকে ধরে নিয়ে আসে। কিন্তু এরিক স্নো হোয়াইটকে দেখার পর তার অনুগত হয়ে পড়লে, র‍্যাভেনা ছদ্মবেশ ধরে স্নো হোয়াইটের কাছে আসে ও তাকে একটি বিষাক্ত আপেল খেতে প্রলুব্ধ করে।

ছবিটির পরিচালনা করেছেন রুপার্ট স্যান্ডার্স। এ' ছবির চিত্রনাট্য ইভান ডগার্টি, জন লি হ্যানকক হোসেইন আমিনি। ক্রিস্টেন স্টুয়ার্ট এখানে স্নো হোয়াইটের ভূমিকায় অভিনয় করেন।

তথ্যসূত্র 

ইউরোপের পটভূমিতে চলচ্চিত্র
২০১২-এর চলচ্চিত্র
মধ্যযুগের পটভূমিতে নির্মিত চলচ্চিত্র
পাইনউড স্টুডিওজে ধারণকৃত চলচ্চিত্র
ইংল্যান্ডে ধারণকৃত চলচ্চিত্র
ইউনিভার্সাল পিকচার্সের চলচ্চিত্র
চলচ্চিত্র বিতর্ক
মার্কিন যুক্তরাষ্ট্রে চলচ্চিত্র বিতর্ক
২০১০-এর দশকের ইংরেজি ভাষার চলচ্চিত্র
খালিস্তান কমান্ডো বাহিনী

খালিস্তান কমান্ডো বাহিনী সংক্ষেপে কেসিএফ ভারতীয় রাজ্য পাঞ্জাব ভিত্তিক একটি সশস্ত্র শিখ সংগঠন। মার্কিন স্টেট ডিপার্টমেন্ট, এবং পাঞ্জাব পুলিশ গোয়েন্দা বিভাগের সহকারী মহাপরিদর্শক অনুযায়ী, এই সংগঠনটি অনেকগুলি গুপ্তহত্যার জন্য দায়ী, যেমন:- ১৯৯৫ সালের গুপ্তহত্যা; যাতে পাঞ্জাবের তৎকালীন মুখ্যমন্ত্রী বেয়ান্ত সিংহের হত্যা করা হয়েছিল।

উপলব্ধি
খালিস্তান কমান্ডো বাহিনী একটি বিতর্কিত সংগঠন।  ১৯৮৪ সালে ভারতীয় সশস্ত্র বাহিনী স্বর্ণমন্দির দখল নেওয়ার সময়, সংগঠনটি প্রকাশ্যে বোমাবাজি করে; এবং এটিই ছিল সংগঠনটির প্রথম সশস্ত্র সামরিক উপলব্ধি। তাদের দ্বারা সংঘটিত বিভিন্ন গুপ্তহত্যা, হত্যা ও অন্যান্য হিংসাত্মক কাজের কারণে ভারত সরকার খালিস্তান কমান্ডো বাহিনীকে একটি সন্ত্রাসী সংগঠন হিসেবে চিহ্নিত করেছে, তবে সংগঠনটি এখনও বৈশ্বিকভাবে সন্ত্রাসী সংগঠন হিসেবে ঘোষিত নয়। বিশেষ উল্লেখ্য, যে মার্কিন যুক্তরাষ্ট্রের ডিপার্টমেন্ট অব স্টেট কর্তৃক এই কেসিএফ সংগঠনটি এখনও "সন্ত্রাসী সংগঠন হিসেবে মনোনীত নয়"।

খালিস্তান কমান্ডো বাহিনীর সদস্যরা নিজেদের মুক্তিযোদ্ধা বলে দাবী করে এবং প্রবাসী শিখদের অনেকাংশ এদের সমর্থন করে।

প্রতিষ্ঠা ও নেতৃত্ব
খালিস্তান কমান্ডো বাহিনী সংগঠনটি ১৯৮৬ সালে একজন শিখ জাতীয়তাবাদী নেতা মানবীর সিং চাহেরু কর্তৃক প্রতিষ্ঠিত হয়।

১৯৮৬ সালের ৮ অগাস্ট, পাঞ্জাব পুলিশ মানবীর সিং চাহেরুকে (হরি সিং) গেরেপ্তার করে, এবং শেষপর্যন্ত তাকে হত্যা করা হয় অথবা তিনি পুলিশ হেফাজত থেকে নিখোঁজ হন।
চাহেরু গেরেপ্তার হওয়ার পর, প্রাক্তন পুলিশ কর্মকর্তা সুখদেব সিং যিনি (সুখা সিপাহী নামেও পরিচিত) বাহিনীর কামান সামলান। সুখদেব সিং নিজের নাম পরিবর্তন করে লাভ সিং নাম রাখেন এবং তিনি "জেনারেল" উপাধী ধারণ করেন।

লাভ সিংহের মৃত্যুর পর কনওয়ারজিৎ সুলতানউইন্ড কেসিএফ-এর নেতৃত্ব দেন ১৮ অক্টোবর ১৯৮৯ সালে, কনওয়ারজিৎ সুলতানউইন্ড, এবং কেসিএফ-এর দুজন অন্য সদস্যদের পুলিশ জলন্ধরের নিকট গেরেপ্তার করে। যদিও এদের একজন পালাতে সফল হয়, অন্যজন যে কনওয়ারজিৎ সুলতানউইন্ডের তুলনায় ২৩ বছর বয়সী, তিনি এই সংগঠন সম্বন্ধিত তথ্য প্রদান এড়াতে সায়ানাইড ক্যাপসুল খেয়ে আত্মত্যাগ করেন।

পতন
পুলিশ লাভ সিংকে ১২ জুলাই ১৯৮৮ সালে হত্যা করে। 
তাকে হারিয়ে সংগঠনটি সম্পূর্ণরূপে ভেঙেপড়ে।
তার মৃত্যুর পর, ওয়াসান সিং জফরওয়াল এবং পরমজিৎ সিং পঞ্জওয়ার ও গুরজন্ত সিং রাজস্থানী এদের নেতৃত্বে, খালিস্তান কমান্ডো বাহিনী, দুটি দলে বিভক্ত হয়েপড়ে।

লাভ সিংহের মৃত্যুর ফলে খালিস্তান কমান্ডো বাহিনী - বব্বর খালসা জোট, যা লাভ সিং ও সুখদেব সিং বব্বর মিলে প্রতিষ্ঠা করেছিলেন; সেই জোটও ভেঙে যায়।

পুলিশ ও অন্যান্য ভারতীয় নিরাপত্তা বাহিনী সসংগঠনটি সদ্যসদের গেরেপ্তার করে অথবা তাদের হত্যা করে। এভাবে শেষপর্যন্ত খালিস্তান কমান্ডো বাহিনী চূর্ণবিচূর্ণ হয়ে যায়।

সক্রিয়তা

বর্তমান অবস্থা

তথ্যসূত্র

শিখ ধর্মের সঙ্গে যুক্ত দায়িত্বপ্রাপ্ত সন্ত্রাসী সংগঠন
জাতীয় মুক্তি আন্দোলন
ইউরোপীয় সংঘ দ্বারা সন্ত্রাসী হিসেবে মনোনীত সংগঠন
ভারতে সন্ত্রাসী হিসেবে মনোনীত সংগঠন
এশিয়ায় সন্ত্রাসী হিসেবে মনোনীত সংগঠন
শিখ সন্ত্রাসবাদ
ভারত কর্তৃক সন্ত্রাসী হিসেবে চিহ্নিত সংগঠন
এশিয়া ভিত্তিক সন্ত্রাসী হিসাবে চিহ্নিত সংগঠন
নতুন আবিষ্কার

নতুন আবিষ্কার () অসমীয়া ভাষায় শিশুদের জন্যে প্রকাশিত একটি বিজ্ঞান ম্যাগাজিন। যোরহাট থেকে প্রকাশ হওয়া এই ম্যাগাজিনের সম্পাদক শিশু সাহিত্যের জন্যে সাহিত্য একাডেমী পুরস্কার বিজয়ী সাহিত্যিক শান্তনু তামূলী।

ইতিহাস

উল্লেখযোগ্য অনুচ্ছেদসমূহ
বিজ্ঞানের আৰ্হি : বিভিন্ন ধরনের সামগ্রী নিৰ্মাণের বৈজ্ঞানিক পদ্ধতিসমূহ প্ৰকাশ হয় ।

দেশে দেশে অভয়ারণ্য : দেশ বিদেশের রাষ্ট্রীয় উদ্যানসমূহের পরিচয়মূলক প্রবন্ধ প্ৰকাশ হয়।

বিজ্ঞান-বিস্ময় : পৃথিবীর অদ্ভুত প্ৰাণী, উদ্ভিদ ইত্যাদির পরিচয়মূলক লেখনি ।

তথ্যসূত্র

অসমীয়া সংবাদপত্র
বোলিয়াঁ

বোলিয়াঁ বা বোলি পাঞ্জাব অঞ্চলের একধরনের গান।  যা সাধারণত দল বেঁধে গাওয়া হয়।

বোলি গান বিভন্ন পরিস্থিতির বহিঃপ্রকাশ করে, যেমন:- আবেগের মত পরিস্থিতি। বোলি গান সাধারণত প্রথমে একজন মহিলা গেয়ে থাকেন এবং পরে কোরাস বেধে অন্যান্য মেয়ারা গায়।

এই বিলিয়াঁ বা বলি গানগুলি সাধারণত মৌখিকভাবে প্রজন্মের পর প্রজন্ম জনসাধারণের মাঝে ধ্রুবকরূপে স্থানান্তর হয়ে চলেছে। বর্তমানে, বোলি গান ভাংড়া সংগীতের সাথে বিলীন হয়ে আমেরিকা, গ্রেট ব্রিটেন সহ অস্ট্রেলিয়া, নিউজিল্যান্ড এবং অন্য বিভিন্ন সংস্কৃতির সাথে মিথস্ক্রিতা গোড়ে সারাবিশ্বে ছড়িয়ে পড়েছে। উত্তর ভারতে নারীদের মুখে বোলিয়াঁগুলি আধুনিক শহুরে শৈলীতে ভাংড়ার সাথে বেশ জনপ্রিয়।

তথ্যসূত্র 

পাঞ্জাবি সংস্কৃতি
দলীয় গান

ভারতীয় লোকসঙ্গীত
মেসোমণ্ডল

মেসোমণ্ডল সমুদ্রপৃষ্ট হতে ৫০ কিলোমিটার (১৬০,০০০ ফিট ৩১ মাইল) উপরে স্ট্রাটোবিরতি থেকে শুরু হয়ে মেসোবিরতি পর্যন্ত প্রায় ৮০ থেকে ৮৫ (৫০-৫৩ মাইল; ২৬০০০০-২৮০০০০ ফুট) কিলোমিটার এলাকা জুড়ে বিস্তৃত। উল্কাপিন্ড সাধারণত ৭৬ কিমি থেকে ১০০ কিমি এর মধ্যে উচ্চতায় মেসোমণ্ডল দেখা যায়। তাপমাত্রা মেসোমণ্ডলে উচ্চতা বাড়ার সঙ্গে সঙ্গে হ্রাস যায়। মেসোমণ্ডলের উপরে অবস্থিত মেসোবিরতিতে তাপমাত্রা এত হ্রাস পায় যে এটিই পৃথিবীর সবচেয়ে শীতলতম স্থান এবং ঐ স্থানের গড় তাপমাত্রা প্রায় -৮৫° সেলসিয়াস (-১২০° ফাঃ, ১৪০ কেলভিন)। এই উচ্চতায় তাপমাত্রা -১০০° সেলসিয়াস (-১৫০° ফাঃ; ১৭০ কেলভিন) পর্যন্ত হ্রাস পেতে পারে। এই স্তরের ঠান্ডা তাপমাত্রার কারণে জলীয় বাষ্প জমাট বাঁধে।

তথ্যসূত্র

বায়ুমণ্ডল
পৃথিবীর বায়ুমণ্ডল
সাদিন (পত্রিকা)

সাদিন () হচ্ছে গুয়াহাটি থেকে প্রকাশিত অসমীয়া ভাষার একটি সাপ্তাহিক পত্রিকা। ১৯৮৯ সালে পত্রিকাটি প্রথম প্রকাশ পায়। বর্তমান প্রধান সম্পাদক তিলক হাজরিকা এবং নির্বাহী সম্পাদক অনুরাধা শর্মা পূজারী। ২০১৩ সালে সাদিনে রজত জয়ন্তী অ্থাৎ ২৫ বছর পালন করা হয়। পত্রিকাটির প্রথম নির্বাহী সম্পাদক ছিলেন অজিত কুমার ভূঞা।

প্রকাশ

সাদিন পত্রিকাটি ১৯৮৯ সাল থেকে প্রতি শুক্রবার প্রকাশিত হয়ে আসছে। বর্তমানে সাদিনের ইন্টারনেট সংস্করণ ও উপলব্ধ রয়েছে।

অণুচ্ছেদ

২৪ পৃষ্ঠার এই সাপ্তাহিক পত্রিকাটি বিভিন্ন স্থানীয়, রাষ্ট্রীয় তথা আন্তঃরাষ্ট্রীয় খবর পরিবেশন করে থাকে। এর সাথে শিল্প-সাহিত্য, মহাকাশ, বিনোদন, ক্রীড়া ইত্যাদি নিয়মিত পৃষ্ঠাসমূহের পাশাপাশি ধারাবাহিক উপন্যাস, গল্প-কবিতা এবং প্রবন্ধকে গুরুত্ব দিয়ে বিভিন্নধরনের লেখা প্রকাশ করে। শিশুদের জন্যে সাদিনর চোতাল পৃষ্ঠা অন্যতম সংযোজন।

আরো দেখুন

তথ্যসূত্র

বহিঃসংযোগ

আনুষ্ঠানিক ওয়েবসাইট

অসমীয়া সংবাদপত্র
তাপমণ্ডল

তাপমণ্ডল (থার্মোস্ফিয়ার নামেও পরিচিত) প্রায় ৮০ কিলোমিটার (৫০ মাইল;২৬০.০০০ ফুট) উপরে অবস্থিত এবং মেসোবিরতি থেকে তাপবিরতি পর্যন্ত এই স্তরের তাপমাত্রা উচ্চতা বৃদ্ধি সঙ্গে সঙ্গে বাড়তে থাকে যা এক্সোমণ্ডলে প্রবেশ করলে উচ্চতার সঙ্গে সঙ্গে ধ্রুবক হয়। যেহেতু তাপবিরতি এক্সোমণ্ডলের নিচে অবস্থিত তাই একে এক্সোবেসও বলা হয়। এর গড় উচ্চতা পৃথিবী থেকে প্রায় ৭০০ কিলোমিটার কিন্তু প্রকৃতপক্ষে সৌর ক্রিয়া ও ব্যাপ্তি সঙ্গে পরিবর্তিত হয় ৫০০ থেকে ১০০০ (৩১০-৬২০ মাইল; ১৬০০০০০-৩৩০০০০০ ফুট) কিলোমিটার পর্যন্ত। এই স্তরের তাপমাত্রা সর্বোচ্চ ১,৫০০° সেলসিয়াস (২,৭০০° ফাঃ) পর্যন্ত হয়। আন্তর্জাতিক মহাকাশ স্টেশন-এর কক্ষপথ এই স্তরের ৩২০ থেকে ৩৮০ কিলোমিটারের (২০০ এবং ২৪০ মাইল) মধ্যে অবস্থিত। মেরুজ্যোতি যা উত্তর গোলার্ধে অরোরা বোরিয়ালিস (aurora borealis) এবং দক্ষিণ গোলার্ধে অরোরা অস্ট্রালিস (aurora australis) নামে পরিচিত তা মাঝেমধ্যে তাপমণ্ডল এবং এক্সোমণ্ডল নিচের অংশ দেখা যায়।

তথ্যসূত্র

বায়ুমণ্ডল
পৃথিবীর বায়ুমণ্ডল
স্ট্রাটোমণ্ডল

স্ট্রাটোমণ্ডল অঞ্চল পৃথিবী থেকে ১২ কিলোমিটার (৭.৫ মাইল, ৩৯,০০০ ফুট) উপরে ট্রপোবিরতি হতে শুরু হয়ে স্ট্র্যাটোপজ পর্যন্ত ৫০ থেকে ৫৫ (৩১-৩৪ মাইল; ১৬০,০০০- ১৮০,০০০ ফুট) কিলোমিটার এলাকা জুড়ে বিস্তৃত। স্ট্রাটমণ্ডলে শীর্ষে বায়ুমন্ডলীয় চাপ সমুদ্র পৃষ্টের ১০০০ ভাগের এক। ওজোন স্তর দ্বারা অতিবেগুনি রশ্মির বিকিরণ শোষণ বৃদ্ধির কারণে উচ্চতার সঙ্গে সঙ্গে এই স্তরের তাপমাত্রা বাড়ে। ট্রপোপজে তাপমাত্রা যথেষ্ট কম, -৬০° সেলসিয়াস বা -৭৬° ফাঃ (২১০ কেলভিন); কিন্তু স্ট্র‍্যাটোমণ্ডল ধরে যত উপর দিকে ওঠা যায়, তত উষ্ণতা বাড়তে থাকে। স্ট্রাটোবিরতিতে পৌঁছে এই তাপমাত্রা তার সর্বোচ্চ মাত্রায় পৌঁছায় - ০° সেলসিয়াস। স্ট্র্যাটোবিরতি বাস্তবে স্ট্রাটোমণ্ডল ও মেসোমণ্ডলের মধ্যবর্তী সর্বোষ্ণ অঞ্চল।

তথ্যসূত্র

বায়ুমণ্ডল
পৃথিবীর বায়ুমণ্ডল
আবহাওয়া সংক্রান্ত ঘটনা
এক্সোমণ্ডল

পৃথিবীর পৃষ্ঠ থেকে প্রায় ৭০০ থেকে ১০,০০০ কিলোমিটার (৪৪০ এবং ৬,২০০ মাইল) উপরে অবস্থিত, এক্সোস্ফিয়ার বা এক্সোমণ্ডল হল পৃথিবীর বায়ুমণ্ডলের সর্বোচ্চ স্তর। এক্সোস্ফেয়ার এর শীর্ষের অংশ সৌর বায়ু বা সৌর ঝড়ের সম্মুখীন হয়।  এখানে পাওয়া অণুগুলি অত্যন্ত কম ঘনত্বের, তাই এই স্তরটি গ্যাসের মতো আচরণ করে না এবং এখানকার কণাগুলি মুক্ত হয়ে মহাকাশে চলে যায়। এক্সোমণ্ডল স্তরটি মূলত অত্যন্ত কম ঘনত্বের হাইড্রোজেন, হিলিয়ামে এবং এক্সোবেসের কাছাকাছি নাইট্রোজেন, অক্সিজেন এবং কার্বন ডাই অক্সাইড সহ বেশ কয়েকটি ভারী অণু দ্বারা গঠিত। পরমাণু, অণুগুলি এত দূরে দূরে অবস্থান করে যে তারা একে অপরের সাথে সংঘর্ষ ছাড়াই শত শত কিলোমিটার ভ্রমণ করতে পারে। যদিও এক্সোমণ্ডলে কোনও আবহাওয়া নেই, কিন্তু কখনও কখনও এক্সোমণ্ডলের নিম্নঅংশে অরোরা বোরিয়ালিস এবং অরোরা অস্ট্রালিস দেখা যায়। পৃথিবীর অধিকাংশ কৃত্রিম উপগ্রহ এই এক্সোমণ্ডলে প্রদক্ষিণ কর।

তথ্যসূত্র 

বায়ুমণ্ডল
২০১৬ গ্রীষ্মকালীন অলিম্পিকে শুটিং

২০১৬ গ্রীষ্মকালীন অলিম্পিকে শুটিং প্রতিযোগিতা ৬ আগস্ট থেকে  ১৪ আগস্ট পর্যন্ত রিও দি জেনেরিওর ন্যাশনাল শুটিং সেন্টারে অনুষ্ঠিত হবে। এবারের গেমসে ১৫টি বিভাগে ৩৯০ জন শুটার প্রতিদ্বন্দ্বিতা করবে। ২০১২ সালের প্রতিযোগিতার ইভেন্ট নিয়ম ও গাইড লাইনে কিছু পরিবর্তন আনা হয়েছে।

বিন্যাস পরিবর্তন

যোগ্যতা 

পুর্ববর্তী গেমসের নিয়মানুযায়ী বিশ্ব ও মহাদেশ পর্যায়ের শীর্ষ র্যাঙ্কিংয়ে অবস্থানকারী খেলোয়াড়দের জন্য কোঠা সহ যোগ্যতা বাছাই করা হয়। আন্তর্জাতিক শুটিং স্পোর্ট ফেডারেশনের গাইডলাইন অনুযায়ী দুবছর আগে স্পেনের গ্রানাডায় অনুষ্ঠিত ২০১৪ আইএসএসএফ বিশ্ব শুটিং চ্যাম্পিয়নশিপসহ আইএসএসএফ বিশ্বকাপ ও বিশ্ব চ্যাম্পিয়নশিপের শীর্ষ স্থানে থাকা অথবা মহাদেশীয় (এশিয়া, ইউরোপ, আমেরিকা, আফ্রিকা ও ওশেনিয়া) পর্যায়ে শীর্ষে অবস্থানকারী খেলোয়াড়রা সরাসরি নির্বাচিত হয়েছে। ব্রাজিল বিশ্ব চ্যাম্পিয়নশিপ হতে যোগ্যতা অর্জন করতে পারেনি তবে তাদের জন্য স্বাগতিক দেশের নয়টি স্থান সংরক্ষিত রয়েছে।

প্রতিযোগিতার সময়সূচী

অংশগ্রহণ

অংশগ্রহণকারী দেশ

প্রতিযোগী

পদক সারসংক্ষেপ

পদক তালিকা 
নির্দেশক 
 স্বাগতিক জাতি (ব্রাজিল)

পুরুষদের বিভাগ

মহিলাদের বিভাগ

আরও দেখুন 
 ২০১৬ গ্রীষ্মকালীন প্যারালিম্পিকে শুটিং
 ২০১৬ দক্ষিণ এশীয় গেমসে শুটিং
 ২০১৪ এশিয়ান গেমসে শুটিং

তথ্যসূত্র

বহিঃসংযোগ

২০১৬ গ্রীষ্মকালীন অলিম্পিকে খেলার বিভাগসমূহ
গ্রীষ্মকালীন অলিম্পিকে শুটিং
২০১৬ গ্রীষ্মকালীন অলিম্পিকে শুটিং
২০১৬-এ শুটিং ক্রীড়া
ব্রাজিলে শুটিং প্রতিযোগিতা
পালামনের

পালামনের বা পালামনেরু ( তেলুগু : పలమనేరు) ভারতের অন্ধ্রপ্রদেশ রাজ্যের  চিত্তুর জেলার অন্তর্গত একটি ছোট শহর । এই শহরটি পালামনের মন্ডলের কেন্দ্রীয় স্থল ।

নামকরণ 
পালামনের নামটি 'পল্লব এরু ' শব্দের পরিবর্তিত রূপ । তেলুগু ভাষায় এর অর্থ পল্লব দের দ্বারা খনন করা জলাশয় । পালামনের কে দক্ষিণভারতের দুগ্ধ শহর ও বলা হয় ।

ভূগোল 
পালামনের শহর টি চিত্তুর জেলায় অবস্থিত । সমুদ্রতল থেকে এর গড় উচ্চতা ৬৮৩ মিটার (২,২৪৪ ফুট )। এখানকার জলবায়ু নাতিশীতোষ্ণ ও মনোরম ।

পরিবহণ 
পালামনের চিত্তুর - ব্যাংগালোর সংযোগকারী ৬৯ নম্বর জাতীয় সড়ক এবং অনন্তপুর ও কৃষ্ণগিরি সংযোগকারী ৪২ নম্বর জাতীয় সড়কের সংযোগস্থলে অবস্থিত । এই শহরটি চেন্নাই ও ব্যাংগালোর এর সাথে সুসংযুক্ত ।

পর্যটন 
পালামনের এ অবস্থিত পালমানের লেক একটি দর্শনীয় স্থান ।

তথ্যসূত্র
ঋতুকলা

ঋতুকলা বা ঋতুশুদ্ধি সংস্কার পালিত হয়ে থাকে দ্বিজ কোনো জাতির সদ্য ঋতুস্রাব-প্রাপ্তা কিশোরী বা বালিকাকে হবু-মা হিসেবে স্বীকৃতি দানকে কেন্দ্র ক'রে । সাধারণত প্রথম ঋতুস্রাবের অনতিপরে এ সংস্কারটি পালন করা হয় । বিয়ের আগ পর্যন্ত আধা-শাড়ী পরিহিতা ঋতুমতী নারী বিয়ের পরেই পুরো-শাড়ী পরার অধিকারিণী হয় ।

আচার 

ঋতুশুদ্ধি, যাকে ঋতু কালা সংস্করণও বলা হয়। মেয়েদের বয়সের এই অনুষ্ঠান হয় ঋতুস্রাব বা প্রথম মাসিকের পরে। একটি মেয়ের জীবনে এই মাইলফলকটি তার পরিবার এবং বন্ধুবান্ধবরা উপহার দিয়ে এবং মেয়েটি অনুষ্ঠানের জন্য শাড়ি পরে পালন করে।  আধুনিক সময়ে "অর্ধ-শাড়ি পার্টি" বা অর্ধ-শাড়ি অনুষ্ঠান হিসেবে পালিত হয়। যেখানে মেয়েটির মহিলা আত্মীয় এবং বন্ধুরা জড়ো হয় এবং সে অর্ধ-শাড়ি এবং অন্যান্য উপহার গ্রহণ করে এবং পরিধান করে। তারপর আনুষ্ঠানিক অনুষ্ঠানে তিনি অর্ধ-শাড়ি পরেন যা তিনি তার বিবাহে একটি সম্পূর্ণ শাড়ি পরার আগে পর্যন্ত পরেন।

দক্ষিণ ভারতে বয়সের অনুষ্ঠান বা উত্তরণের অনুষ্ঠান তহন উদযাপন করা হয় যখন একটি মেয়ে বয়সন্ধিতে পৌঁছায়। অনুষ্ঠানের প্রথম অংশে তিনি একটি নতুন ল্যাঙ্গা ভোনি‎ পরেন এবং তারপরে তাকে তার মামা তার প্রথম শাড়ি উপহার দেন। যা তিনি অনুষ্ঠানের দ্বিতীয়ার্ধে পরেন। এটি তার নারীত্বের রূপান্তরকে চিহ্নিত করে।

একটি ল্যাঙ্গা ভোনি‎ পরার ঐতিহ্য শুরু হয় মেয়েটির প্রথম নামকরণ অনুষ্ঠান এবং তার প্রথম ভাত খাওয়ানোর অনুষ্ঠান অন্নপ্রাশন দিয়ে । তিনি তার শেষ বয়সের অনুষ্ঠানে তার শেষ ল্যাঙ্গা ভোনি গ্রহণ করেন।

শাক্ত‌বাদে পৃথিবীর মাসিক অম্বুবাচী মেলার সময় পালিত হয় । যা ভারতের আসামে জুন মাসে অনুষ্ঠিত বার্ষিক উর্বরতা উৎসব। অম্বুবাচির সময় কামাখ্যা মন্দিরে দেবী কামাখ্যার বার্ষিক ঋতুস্রাবের পূজা করা হয়।

তথ্যসূত্র 

তামিল সংস্কৃতি
হিন্দু আচার
হিন্দু আচার অনুষ্ঠান
হিন্দু ধর্মীয় পোশাক
হিন্দু সংস্কৃতি
হিন্দু সংস্কার
রজঃচক্র
অযোধ্যা জেলা

অযোধ্যা জেলা  (পূর্বনাম ফৈজাবাদ জেলা) ভারতের উত্তরাংশের উত্তর প্রদেশ রাজ্যের ৭১টি জেলার একটি জেলা। অযোধ্যা শহর হল এই জেলার প্রশাসনিক সদর দপ্তর। ২০১১ সালের জনগণনা অনুযায়ী এই জেলার মোট জনসংখ্যা ২,৪৬৮,৩৭১ জন।

জনবিন্যাস 
২০১১ সালের জনগণনা অনুযায়ী অযোধ্যা জেলার মোট জনসংখ্যা ২,৪৬৮,৩৭১ জন।  যা মোটামুটিভাবে কুয়েত  অথবা আমেরিকার নেভাদা রাজ্যের জনসংখ্যার সমান । জনসংখ্যার বিচারে এই জেলার স্থান ১৭৮ তম (ভারতের মোট ৬৪০ টি জেলার মধ্যে) । এই জেলার জনঘনত্ব  .। ২০০১-২০১১ দশকে এই জেলায় জনসংখ্যা বৃদ্ধির হার ছিল ১৮.১৬ % । অযোধ্যা জেলার লিঙ্গ অনুপাত ৯৬১ জন মহিলা, প্রতি ১০০০ জন পুরুষের অনুপাতে, এবং সাক্ষরতার হার ৭০.৬৩ % ।

শিক্ষা 
১৯৭৫ সালে অযোধ্যা শহরে ড: রাম মনোহর লোহিয়া বিশ্ববিদ্যালয় স্থাপিত হয়।

গুমনামী বাবা 
নেতাজি গবেষকদের কারও বক্তব্য, গুমনামি বাবার ছদ্মবেশে উত্তরপ্রদেশের অযোধ্যায় আত্মগোপন করে ছিলেন সুভাষচন্দ্র বসু।

তথ্যসূত্র

বহিঃসংযোগ 

 

 
উত্তরপ্রদেশের জেলা
স্বাস্থ্য এবং দীর্ঘ জীবন

স্বাস্থ্য এবং দীর্ঘ জীবন অসমীয়া ভাষাতে প্রকাশিত একটি স্বাস্থ্য সম্পৰ্কীয় ম্যাগাজিন। ম্যাগাজিনটির  প্রধান সম্পাদক শরত্‍ রাজখোয়া, নির্বাহী সম্পাদক ডাঃ মিহির কুমার গোস্বামী (অবৈতনিক) এবং সার্কুলেশনের দায়িত্বে আছেন তপন কলিতা। ডাঃ গকুল বরা, ডাঃ (ড°) রতন কুমার কটকী, ডাঃ মানস প্রতিম বরুয়া, ডাঃ দিগন্ত চেতিয়া, ডাঃ বিষ্ণুপ্রসাদ শর্মা, ভেষজ রত্ন ড গুণারাম খনিকর এবং গুয়াহাটি উচ্চ ন্যায়ালয় এর অধিবক্তা অসীম চমুয়া ম্যাগাজিনটির উপদেষ্টা। ২০১২ সালের জুন মাসে ম্যাগাজিনটির দ্বাদশ বছর পূর্ণ করে।

লেখনিসমূহ
ম্যাগাজিনটিতে মূলতঃ স্বাস্থ্য, রোগ এবং নিরাময় সম্পর্কিত প্রবন্ধ প্রকাশিত হয়। এর সাথে বনৌষধি পরিচয়, যোগাসন সম্পৰ্কীয় লেখনি, পাঠকের চিঠি ইত্যাদির সাথে স্বাস্থ্য সম্পর্কিত খবর (স্বাস্থ্য সংবাদ) ও প্রকাশ পায়।

নিয়মিত পৃষ্ঠাসমূহ
আইতার দিহা : বিভিন্ন বনৌষধি এবং ঘরুয়া দ্রব্যের রোগ আরোগ্যের দিক।
আরোগ্য বিধান : হোমিও চিকিত্‍সার প্রশ্নোত্তর পাতা। ডাঃ জাহির আব্বাস ইউসুফ রোগীদের প্রশ্নের উত্তর দিয়ে থাকেন।
লাফিং থেরাপি : কৌতুকের পাতা।
শিশু ক্লাব : শিশুদের আলোকচিত্রের পাতা।

তথ্যসূত্র

অসমীয়া সংবাদপত্র